3. ΝΟΜΟΘΕΤ. ΔΙΑΤΑΓΜΑ υπ’ αριθ. 292 της 19/19 Απρι. 1947 Περί Εμπορικών Συμβούλων και Εμπορικών Ακολούθων και συστάσεως Υπηρεσίας Μελετών παρά τη Γενική Διευθύνσει Εμπορίου και Βιομηχανίας του Υπουργείου Εθνικής Οικονομίας. Άρθρ.1-9.(Αντικατεστάθησαν δια των διατάξεων του Ν.Δ. 367/1969, κατωτ. αριθ. 8). Άρθρ.10-1.Από της ισχύος του παρόντος Νόμου καταργούνται τα άρθρ. 20-22 του Ν.Δ. της 2 Νοεμ. 1923 «περί τροποποιήσεως του Νόμ. 184 κλπ.» ως ετροποποιήθη δια του Ν.Δ. της 16 Σεπτ. 1926 ή δι’ άλλων μεταγενεστέρων τοιούτων, οι δε δυνάμει αυτών κατέχοντες θέσιν αμίσθου Εμπορικού Συμβούλου απαλλάσσονται των καθηκόντων των εντός εξαμήνου το βραδύτερον. 2.Καταργούνται επίσης τα άρθρ. 1 και 2 του Α.Ν. 2128 του 1939, καταργουμένου του δι’ αυτών συσταθέντος θεσμού Οικονομικών Συμβούλων. 3.Διατηρούνται α) η δια του άρθρ. 1 παρ.1 του Α.Ν.1003/46 συσταθείσα θέσις Εμπορικού Συμβούλου παρά τη Γενική Δ/σει Εμπορίου και Βιομηχανίας και β)η δια του άρθρου μόνου παρ. 1 του Α.Ν. 2424/40 συσταθείσα θέσις Εμπορικού Ακολούθου. Οι κατέχοντες τας θέσεις ταύτας θέλουσι τοποθετηθή δι’ αποφάσεως του Υπουργού Εθν. Οικονομίας εις την Κεντρικήν Υπηρεσίαν του Υπουργείου. 4.Από της ισχύος του παρόντος Νόμου παύουσιν εφαρμοζόμεναι αι περί αποσπάσεως υπαλλήλων των υπηρεσιών του Εμπορίου του Υπουργείου Εθνικής Οικονομίας διατάξεις του άρθρ. 8 του Νομ. 1705/1939, προκειμένου περί Πρεσβειών παρ’ αις υπηρετούσιν Εμπορικοί Σύμβουλοι ή Εμπορικοί Ακόλουθοι. 5.Πάσα διάταξις Νόμου άλλως ορίζουσα ή αντικειμένη προς τον παρόντα Νόμον καταργείται. 6.Πάσα τυχόν αναγκαιούσα λεπτομέρεια προς εκτέλεσιν του παρόντος Νόμου κανονίζεται δια Β./Δτος, προτάσει του Υπουργού Εθνικής Οικονομίας. Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. 